alexandrainst/scandi-wiki huggingface dataset:
Rau’shee Warren

Rau'shee Warren (født 13. februar 1987) er en amerikansk amatørbokser, som konkurrerer i vektklassen fluevekt. Warren fikk sin olympiske debut da han representerte USA under Sommer-OL 2004 der han ble slått ut av Zou Shiming fra Kina, og representere også USA under Sommer-OL 2008, der han også ble slått ut i første runde, denne gang av Lee Ok-Sung fra Sør-Korea i vektklassen fluevekt. Han deltok også i Verdensmesterskapet i 2007 på hjemmebane i Chicago der han vant. Han har også en bronse fra VM i 2005.

Eksterne lenker 
 

Boksere fra USA
Medaljevinnere under Sommer-OL 2012
Deltakere for USA under Sommer-OL 2012
Boksere under Sommer-OL 2008
Deltakere for USA under Sommer-OL 2008
Boksere under Sommer-OL 2004
Deltakere for USA under Sommer-OL 2004
Fødsler i 1987
BSC Young Boys

Berner Sport Club Young Boys 1898, normalt bare kjent som BSC Young Boys, Young Boys Bern eller bare Young Boys, er en sveitsisk fotballklubb fra Bern. Klubben ble stiftet den 14. mars 1898 og spiller sine hjemmekamper på Stadion Wankdorf. Klubben spiller for øyeblikket i den øverste sveitsiske ligaen Axpo Super League.

Young Boys har vunnet det sveitsiske seriemesterskapet elleve ganger, og det nasjonale cupmesterskapet seks ganger.

Spillerstall
Oppdatert 30. mars 2022.

Utlånte spillere

Kjente spillere med en fortid i klubben 
 Stéphane Chapuisat
 Hakan Yakın
 Alain Sutter
 Lars Bohinen
 Andrés Escobar
 Anders Limpar
 Mini Jakobsen

Referanser

Eksterne lenker 
 

Fotballag i Sveits
Fotballag etablert i 1898
Sport i Bern
1898 i Sveits
Sport i Europa i 1898
Anthony John Robinson

Anthony John Robinson (født 22. juli 1925, død 24. juli 1982) var en britisk landhockeyspiller som deltok i de olympiske leker 1952 i Helsingfors.

Robinson vant en olympisk bronsemedalje i landhockey under OL 1952 i London. Han var med på det britiske laget som kom på tredjeplass i landhockeyturneringen bak India og Nederland. I kvartfinalen vant Storbritannia over Belgia med 1-0 og siden tapte de semifinalen til India med 1-3 som siden vant finalen og ble olympiske mestere. Bronsefinalen mot Pakistan vant de med 2-1.

OL-medaljer 
 1952  Helsingfors -  Bronse i landhockey  Storbritannia

Eksterne lenker 
 

Britiske landhockeyspillere
Olympiske bronsemedaljevinnere for Storbritannia
Medaljevinnere under Sommer-OL 1952
Deltakere for Storbritannia under Sommer-OL 1952
Landhockeyspillere under Sommer-OL 1952
Olympiske medaljevinnere i landhockey
Hornset

Hornset er ei bygd midt i Rendalen kommune i Innlandet og ligger mellom Otnes og Bergset. Statistisk sentralbyrå oppgir at bygda hadde 169 innbyggere ved inngangen til 2010.

Bygda er tilholdssted for Hornset Vannverk og ligger ved nordenden av Lomnessjøen. Fylkesvei 30 går igjennom stedet.

Forfatteren Jacob Breda Bull var født på Hornset.

Referanser

Eksterne lenker 
 Hornsetvangen Grendehus

Bosetninger i Rendalen
Eddie Valenzuela

Eddie Valenzuela (født 22. desember 1982 i Guatemala by) er en guatemalansk amatørbokser, som konkurrerer i vektklassen fluevekt. Valenzuela har ingen større internasjonale resultater, og fikk sin olympiske debut da han representerte Guatemala under Sommer-OL 2008. Her ble han slått ut i første runde av Somjit Jongjohor fra Thailand i vektklassen fluevekt. Han var Guatemalas første bokser som klarte å kvalifisere seg til OL.

Eksterne lenker 
 

Guatemalanske boksere
Deltakere for Guatemala under Sommer-OL 2008
Boksere under Sommer-OL 2008
Personer fra Ciudad de Guatemala
Fødsler i 1982
Kjærtegn (album)

Kjærtegn er et musikkalbum med Maj Britt Andersen, utgitt i 1992. Sangene har tekst av Alf Prøysen og nye melodier av Geir Holmsen.

Sporliste

 «Mitt hjerte er ditt»
 «Visa om løgna»
 «Den rotlause visa»
 «Bære vent!»
 «Alma Assosiala»
 «Det er vondt»
 «Spelldåsen»
 «På bærtur»
 «En lite kjærtegn»
 «Hjalmar»
 «De rette trinn»
 «Visa hass Johan»
 «Vakre viser æiller lange»
 «Eventyr»
 «Et bitte liten kjærtegn»

Eksterne lenker 
 

Musikkalbum fra 1992
Maj Britt Andersen-album
Alf Prøysen-album
Norbert Kalucza

Norbert Kalucza (født 4. desember 1986 i Mátészalka) er en ungarsk amatørbokser, som konkurrerer i vektklassen fluevekt. Kalucza har ingen større internasjonale resultater, og fikk sin olympiske debut da han representerte Ungarn under Sommer-OL 2008. Her ble han slått ut i åttendedelsfinalen av McWilliams Arroyo fra Puerto Rico i vektklassen fluevekt. Han er født døv, og kom til OL mot alle odds.

Eksterne lenker 
 

Ungarske boksere
Boksere under Sommer-OL 2008
Deltakere for Ungarn under Sommer-OL 2008
Fødsler i 1986
Nuria Fernández

Nuria Fernández Domínguez  (født 16. august 1979 i Luzern i Sveits) er en spansk mellomdistanseløper, som spesialiserer seg på 1500 meter. Hun innehar den spanske rekorden på både engelsk mil og 1500 meter innendørs.

Karriere 
Fernández har deltatt i flere VM i friidrett, det første i 1999, med flere top 10 plasseringer. I 2001 kom hun på syvendeplass i innendørs-VM i Lisboa og 12.-plass i utendørs-VM. Året etter ble det åttendeplass i EM i München, og i VM 2004 ble hun slått ut i semifinalen. 

Hennes første internasjonale medalje kom under Middelhavslekene i 2005 på hjemmebane i Spania, der hun fikk sølv på 1500 meter. Året etter ble hun slått ut i semifinalen i både innendørs-VM i Moskva og EM i Göteborg. 

Etter bronse for lag under EM i terrengløp i 2009 og sølv under EM for lag samme år fulgte hun opp med to internasjonale gullmedaljer i 2010. Først vant hun 1500 meter under det ibero-amerikanske mesterskapet i friidrett i San Fernando i Spania, deretter ble hun europamester på samme distanse under EM i Barcelona med ny personlig rekord på 4.00,20.

Eksterne lenker 
 
 European Athletics - Nuria Fernández

Spanske mellomdistanseløpere
Europamestere i friidrett
Deltakere for Spania under Sommer-OL 2000
Friidrettsutøvere under Sommer-OL 2000
Deltakere for Spania under Sommer-OL 2004
Friidrettsutøvere under Sommer-OL 2004
Deltakere for Spania under Sommer-OL 2012
Friidrettsutøvere under Sommer-OL 2012
Personer fra Luzern
Fødsler i 1979
Deltakere for Spania under EM i friidrett 2010
Deltakere for Spania under EM i friidrett 2012
Deltakere for Spania under EM i friidrett 2002
Jan Ove Ulstein

Jan Ove Ulstein (født 26. februar 1944 i Ulsteinvik) er en norsk teolog, forfatter, salmedikter og poet. Han har skrevet en rekke bøker og diktsamlinger i sjangre fra barnebøker til romaner og dikt.

Ulstein har oversatt fem salmer som er med i Salmer 1997, og i Norsk salmebok 2013 har han med en egenskrevet tekst og tre oversettelser. 

Jan Ove Ulstein har jobbet som forskningsassistent på Menighetsfakultetet og førsteamanuensis ved Høgskulen i Volda, og han har vært redaktør for Tidsskrift for Kirke, Religion og Samfunn.

Bibliografi 
 Slag på berget, lyrikk, Noregs Boklag (1975)
 Krig og militærnekting Essays, Aschehoug (1976)
 Boholmen, lyrikk, Luther (1979)
 Lys i brilleglass, lyrikk, Luther (1980)
 Tornebusker, lyrikk, Luther (1981)
 Morgonsola står i gardina, lyrikk for barn og ungdom, Luther (1982)
 Vandring i vatn, lyrikk, Luther (1985)
 Å leve på eit oppbrot (medf), dramatikk (1986)
 Kveitekornvalsen (medf), dramatikk (1988)
 Spirituale, lyrikk (1989)
 Å gå her i demring og gry (medf). kantate, dramatikk (1990)
 Ta harpa di, stem strengene (medf), dramatikk (1993)
 Lågsong, lyrikk, Samlaget (1993)
 Dei reine av hjarta skal blø. Pilgrimsvandring (medf), dramatikk (1994)
 Dei fire vindane pluggar ditt telt, lyrikk, Samlaget (1995)
 Grønskrinet, lyrikk for barn og ungdom, Damm (1997)
 Satyr i katedralen, roman, Samlaget (1997)
 Ropet i halsen, ord på tunga, lyrikk, Samlaget (1999)
 Nåde deg, sa Espen, lyrikk for barn og ungdom, Damm (1999)
 Med lys er skipet lasta, barnebok, Eide (2001)
 Hekseri, ropte Espen, barnebok, Damm (2002)
 Vaktkatten, barnebok, Damm (2003)
 Frå skuggane, lyrikk, Wigestrand Forlag (2007)
 Reise gjennom sju vatn, lyrikk, Ura forlag (2008)
 Kra, kra, kra ..., billedbok, Ura forlag (2009)
 I eitt no, lyrikk, Ura forlag (2010)
 Rasmus leikar med elden, ungdomsbok, Ura forlag (2013)
 «Høyr kor kyrkjeklokka lokkar» sangspill ((2014)
 Bibeldikt, (redaktør), Verbum (2014)
 (det er her det flør) Dikt frå strandkanten, lyrikk, Ura forlag (2014)
 Overlys underlys, lyrikk, Bokvennen (2018)

Referanser

Eksterne lenker 

 Side hos Høgskulen i Volda
 Profil hos Norsk forfattersentrum med bibliografi

Norske salmediktere
Norske lutherske teologer
Norske forfattere
Personer fra Ulstein kommune
Robenílson de Jesus

Robenílson Vieira de Jesus (født 24. september 1987 i Salvador) er en brasiliansk amatørbokser, som konkurrerer i vektklassene fluevekt og bantamvekt. Han har ingen større internasjonale resultater, og fikk sin olympiske debut da han representerte Brasil under Sommer-OL 2008. Her ble han slått ut i åttendedelsfinalen av Anvar Yunusov fra Tadsjikistan i vektklassen fluevekt. Han ble igjen tatt ut til å representere Brasil under Sommer-OL 2012 i London i vektklassen bantamvekt, der han ble slått ut i kvartfinalen.

Referanser

Eksterne lenker 
 

Brasilianske boksere
Deltakere for Brasil under Sommer-OL 2008
Boksere under Sommer-OL 2008
Deltakere for Brasil under Sommer-OL 2012
Boksere under Sommer-OL 2012
Deltakere for Brasil under Sommer-OL 2016
Boksere under Sommer-OL 2016
Personer fra São Salvador
Fødsler i 1987
Walid Cherif

Walid Cherif (født 9. mars 1978) er en tunisisk amatørbokser, som konkurrerer i vektklassen fluevekt. Cherif har ingen større internasjonale resultater, og fikk sin olympiske debut da han representerte Tunisia under Sommer-OL 2004. Han representere også Tunisia under Sommer-OL 2008 der han ble slått ut i kvartfinalen av Vincenzo Picardi fra Italia i vektklassen fluevekt.

Eksterne lenker 
 

Tunisiske boksere
Deltakere for Tunisia under Sommer-OL 2004
Boksere under Sommer-OL 2004
Boksere under Sommer-OL 2008
Deltakere for Tunisia under Sommer-OL 2008
Fødsler i 1978
Anvar Yunusov

Anvar Yunusov (født 1. februar 1987) er en tadsjikistansk amatørbokser, som konkurrerer i vektklassen fluevekt. Yunusov har ingen større internasjonale resultater, og fikk sin olympiske debut da han representerte Tadsjikistan under Sommer-OL 2008. Her ble han slått ut i kvartfinalen av Somjit Jongjohor fra Thailand i vektklassen fluevekt.

Eksterne lenker 
 

Tadsjikiske boksere
Deltakere for Tadsjikistan under Sommer-OL 2008
Boksere under Sommer-OL 2008
Boksere under Sommer-OL 2012
Deltakere for Tadsjikistan under Sommer-OL 2012
Deltakere for Tadsjikistan under Sommer-OL 2016
Boksere under Sommer-OL 2016
Personer fra Dusjanbe
Fødsler i 1987
Hello, I Love You

Hello, I Love You er et musikkalbum med Alex, utgitt i 1979. Albumet lå 9 uker på VG-lista og endte med 6.-plass som beste plassering.

Sporliste

 «Magic In the Air»
 «Only You Can Make Me Stronger»
 «Keep It Up»
 «Lonely Night»
 «Rock Machine»
 «Hello, I Love You»
 «Baby Baby»
 «Disco Shaker»
 «People Need Freedom»
 «Shoeshine»

Musikkalbum fra 1979
Alex-album
Ishavsmuseet Aarvak

Ishavsmuseet Aarvak (opprettet 1981 i Brandal i Hareid kommune) er en stiftelse for å dokumentere norsk polarhistorie (sjøfart, forskning og fangst). Det er ett av få offentlige polarmuseum sør for Polarmuseet i Tromsø.

Initiativtaker og første leder var selfanger og poståpner Henrik Landmark (1928-98) i Brandal, bygda som fikk blant landets høyeste konsentrasjoner av selfangere i tiden etter at Sunnmøre sendte ut sin første selfanger i 1898. Ved opprettelsen av museet i 1981 overtok man polarskuta «Aarvak» som hadde gått uavbrutt siden 1912. Ved 100-årsjubileet i 1998 flyttet museet over til nytt bygg og sjøbu fra 1950. I Bakkenaustet ligger en færing og en trerøring.  Brandal Motorverksted har egne bygninger. I 2009 fikk «Aarvak» eget hus. En egen avdeling er viet Peter S. Brandal og deler av en gjenskapt «Jopeter». Museet har ellers tusenvis av gjenstander, utstoppinger, filmer og fotografi fra 1924 i permanent utstilling, samt et arkiv over drøyt 400 polarskuter og bokutgivelser. 

Venneforeningen ble i 1998 startet av Bjarne Brandal. Den gir ut Isflaket fire ganger i året og forestår sangkoret Hakapikene.

På uteområdet ved museet står monumentet Ishavskjerringa, som er laget av Tore Bjørn Skjølsvik og ble avduket 18. juni  i 2005.

Utgivelser

Referanser

Eksterne lenker 
 

Museer i Møre og Romsdal
Norsk polarhistorie
Norske forlag
Fangst
Byggverk i Hareid
Museer etablert i 1981
Forlag etablert i 1986
Hans Frölicher

Hans Frölicher (født 3. desember 1887 i Solothurn i Sveits; død 30. januar 1961 i Bern) var en sveitsisk diplomat. Fra 1938 til 1945 var han sitt lands sendemann i Berlin, da Tyskland ble styrt av Adolf Hitler.

Han ble i perioder under annen verdenskrig gjenstand for misnøye i noen kretser i Sveits, og dette igjen i 1990-årene, ettersom han ble oppfattet som i overkant tyskvennlig. At hans innstilling var at den sveitsiske nøytralitetspolitikk burde særlig støtte seg til et godt forhold til Tyskland og Italia, er uten tvil riktig. Det er imidlertid et annet spørsmål om han i dette spørsmål og som ambassadør gav uttrykk for sin helt personlige oppfatning, eller om han hadde ryggdekning i toneangivende kretser i det sveitsiske utenriksdepartement og sveitsiske politiske samfunn.

Litteratur 
 Thomas Hürlimann: Der Gesandte. Zürich: Amman, 1990.
 Hans Frölicher: Meine Aufgabe in Berlin. Zur Erinnerung an Hans Frölicher, schweizerischer Gesandter in Berlin, 1938-1945. Privatdruck. Wabern bei Bern: Büchler, 1962.
 DDS, Bd. 13, no. 303: Hans Frölicher an den Vorsteher des EPD, M. Pilet-Golaz, 11. Juni 1940 (www.dodis.ch)
 DDS, Bd. 13, no. 383 und 392: Hans Frölicher, an den Chef der AfA, P. Bonna, 17. September 1940, (3. Oktober 1940). (www.dodis.ch)

Sveitsiske diplomater
Personer fra kanton Solothurn
Fødsler i 1887
Dødsfall i 1961
Johan Olsen

Johan Peter Kornelius Olsen (1879–1958) var en norsk skipper fra Ålesund, kjent for å ha oppdaget torskebankene vestom Grønland.

Etter hans første tur med «Blooming Lilly» i 1893 ble det sildefiske før han i 1898 dro til Island og i 1899 ble med ishavsskuta «Trio» ført av Severin Brandal.  I 1902 ble Olsen skipper på  «Sleipner» som i 1905 ble den første motorkutter i bransjen.  Olsen var skipper på «Hisø» da han i 1911–12  oppdaget torskebankene i Davisstredet. Han var i 1917 med på å søke etter broren,  Knut Olsen, som var skipper på «Hercules I» og som omkom med 83 andre fangstmenn under en storm i Vestisen.

Det var Johan Olsen som danskene arresterte fordi han gikk til lands på Maniitsoq for å gi eskimoene  mat. For fangstmenn å nærme seg kysten av Grønland var ulovlig ved lov av 12. juli 1923. Med  «Polarbjørn» var han atter i Davisstredet i 1925. På Helder-ekspedisjonen i 1926 fra Hull lette han strategisk etter kveite ved Vest-Grønland, Bjørnøya, Island og Færøyene. I 1927 ble Olsen skipper og skytter på hvalbåten «Mossamedes» fra Angola i Afrika.

For rederiet Elling Aarseth i Ålesund var han skipper på «Veslekari» som i 1928 tok del i søket etter Roald Amundsen. Han førte hvalbåten «Sibaldi» ved Bouvetøya i 1929 og kokeriet «Pioner» til Svalbard og Bjørnøya i 1930.

For Louise Boyd manøvrerte han skuta «Veslekari» på ekspedisjoner i 1933, 37 og 38.

For Adolf Hoel bars det på tur med «Veslekari» i 1935, og i 1936 evakuerte han et jordskjelv-truet Jan Mayen. Siste tur gikk i 1939.

Utmerkelser 
 1937 Ridder av 1. klasse St. Olavs Orden  for "fortjenstfullt virke for fangst og fiske i arktiske strøk"
 1929 – Selskabet for de norske Fiskerier Fremmes sølvmedalje med diplom

Referanser 

Norske kapteiner
Fangst
Norsk polarhistorie
Personer fra Ålesund kommune
St. Olavs Orden
Artikler i sjøfart-prosjektet
Hwanung

Hwanung (hangul: , hanja: ) eller «sønn av den himmelske skaper» er en viktig person i koreansk mytologi. Han spiller en viktig rolle i historien om Dangun Wanggeom (단군왕검; 檀君王儉), den som etter legenden grunnla den første koreanske nasjonen, Gojoseon. Hwanung er sønnen til Hwanin (환인; 桓因), «den himmelske skaper». Sammen med sine ministre som regjerte over skyer, regn og vind, etablerte Hwanung lover og moralkode, og underviste menneskene i ulike kunstformer, medisin og landbruk.

Skapelsesmyten
Ifølge Danguns skapelsesmyte kom Hwanung ned fra himmelen, fordi han lengtet etter å leve på jorda blant daler og fjell. Hwanin lot Hwanung og 3000 hjelpere forlate himmelen, og de steg ned til jorda ved et sandeltre på Paektufjellet, som da het Taebaekfjellet (태백산; 太伯山). Der etablerte Hwanung Sinsi (신시; 神市, «Guds by») og gav seg selv tittelen «himmelkonge». 

I en hule i nærheten bodde en bjørn og en tiger, som hver dag kom til treet for å be Hwanung om å skape dem om til mennesker. En dag gav Hwanung bjørnen og tigeren tjue hvitløk og en bunt burot, og gav dem beskjed om å bare spise den hellige maten og holde seg unna solskinn i hundre dager. Da ville de bli mennesker.

Bjørnen og tigeren sa seg enige i dette og dro tilbake til hula. Tigeren var så utålmodig og sulten at den gav opp etter 20 dager. Bjørnen ble værende og på den 101. dagen ble den omdannet til en vakker kvinne. Bjørne-kvinna (Ungnyeo; 웅녀; 熊女) var takknemlig og gav Hwanung gaver. Hun følte seg ensom og bad Hwanung om et barn. Hwanung ble beveget av hennes bønner, og tok henne til sin kone. Snart fødte hun en sønn, Dangun Wanggeom.

Navnet har to betydninger «alterprins» eventuelt «høyesteprest», eller «sandeltre». Dangun kom til slutt til P'yongyang og etablerte Gojoseon.

Referanser

Litteratur

Se også
Dangun Wanggeom
Hwanin
Ungnyeo
Gojoseon
Koreas historie

Koreansk mytologi
Ignacio Allende

Ignacio José de Allende y Unzaga (født 21. januar 1769 i San Miguel el Grande i Ny-Spania, død 26. juni 1811 i Chihuahua), mest kjent som Ignacio Allende, var kaptein for den spanske hæren i Mexico, og sympatiserte med den meksikanske uavhengighetsbevegelsen på 1800-tallet.

Biografi
I 1806 begynte han å gå inn for muligheten for meksikansk uavhengighet fra Spania. Allende begynte å støtte den meksikanske underjordiske uavhengighetsbevegelsen. Han ble til slutt invitert av ordføreren i Querétaro, Miguel Domínguez, og hans hustru Josefa Ortiz de Domínguez til å diskutere videre planer for uavhengighet i deres hjem. Det var under et av disse møtene at Allende for første gang møtte den meksikanske presten og opprøreren Miguel Hidalgo y Costilla og hans kaptein Juan Aldama i den revolusjonære hæren.

Han deltok på flere hemmelige møter som ble organisert av opprøreren Josefa Ortiz de Dominguez, der muligheten for et uavhengig Ny-Spania ble diskutert. Han kjempet sammen med Miguel Hidalgo i den første fasen av den meksikanske uavhengighetskrigen i 1810.

Allende ble tatt i et bakholdsangrep og satt i fangenskap av den spanske kolonimakten, og han ble tatt med til byen Chihuahua, der han ble tiltalt for oppvigleri og høyforræderi mot Spania. Han ble henrettet ved skyting den 26. juni 1811. Liket hans ble halshugget og hodet tatt med til Alhóndiga de Granaditas, der det ble vist frem for publikum til skrekk og advarsel.

I 1824 ble hans levninger gravlagt i krypten, som ble forbeholdt visekonger og presidenter i katedralen i Mexico by. Levningene hans ble i 1925 begravd under El Ángel de la Independencia.

Ettermæle
Allende er nasjonalhelt i Mexico. En rekke steder er oppkalt etter ham, blant annet kommunen Allende og byen San Miguel de Allende i delstaten Guanajuato, og kommunen Allende i Chihuahua, samt administrasjonsenteret Valle de Allende.

Referanser

Kilder 
 About.com: Mexican Independence - Biography of Ignacio Allende Besøkt 9. april 2015
 Mexconnect - History: Orderly rebel: The life and thought of Ignacio de Allende (1779 - 1811) (Jim Tuck) Besøkt 9. april 2015

Spanske offiserer
Personer fra Guanajuato
Opprørsledere
Sykkelkjede

Kjede eller sykkelkjede er en mekanisk innretning som brukes for å overføre kraft fra pedaler til drivhjulet av en sykkel, for fremdrift av denne. De fleste sykkelkjeder er laget av vanlig stål eller legeringer, men noen er krombelagte eller laget av rustfritt stål for å unngå rust eller for et mer estetisk utseende.

Se også
Liste over sykkeldeler
Belte (sykkel)

Sykkeldeler
Mekanikk

it:Catena (meccanica)#Bicicletta
Købmagergade (København)

Købmagergade er en gågate i sentrum av København som går fra Strøget til Kultorvet. Langs gaten ligger blant annet Rundetårn, stormagasinet Illum og kollegiet Regensen.

Den Kongelige Danske Porcelænsfabrik (nå Royal Copenhagen) startet sin virksomhet i Købmagergade 50, men i 1884 ble fabrikken flyttet. Også Købmagergades postkontor (nedlagt 2015) lå tidligere her. Det var dette postkontoret som i 1988 ble utsatt for grovt ran i det som omtales som Blekingegade-saken.

Historie 
Købmagergades historie kan følges tilbake til vikingtiden, hvor den utgjorde en del av veien fra Roskilde til overfartsstedet til Amager og Skåne ved dagens Højbro. I jordeboken fra 1380 står Købmagergade med navnet Bjørnebrogade, som kan vise til en «bjørn» (= demning over vollgraven) eller til en bro over byens «renne» (= åpen kloakk). Dette var en bekk som heter Rosenåen og den gang rant gjennom Købmagergade.

Det gamle navnet på slaktere var kjødmangere, og gatens opprinnelige navn var Kjødmangergade (= Kjøtthandlergate, Slaktergate), men dette ble gradvis uforståelig i dagligtale. I 1432 var navnet Køtmanger Bodher, i 1475 Køthmangerstrede, i 1504 Kjødmanger Gaadhen.

I 1451 forbød kong Christian 1. andre å være kødmangere «end de, der boede i de kjødmangerboder, som af Arilds tid [= i uminnelige tider]  har været kødmangerboder», og en laugsskrå fra middelalderen fastslo at «den, der vil være kødmanger, skal bo i Kødmangergaden i den gård, som kødmangere har boet i». Men kongen ga også denne yrkesgruppen betydelige privilegier med enerett til å selge ferskt kjøtt fra 6. desember til 24. juni, og enerett året rundt til å selge marsvinflesk, selv om disse småhvalenes tran først og fremst ble brukt til belysning. Åtte vanlige sider marsvinflesk ga en helt tønne tran. 

I middelalderen solgte byens slaktere kjøtt fra bodene sine på gaten. Av hygieniske grunner ble slakterne forvist til østsiden av Rosenåen av Frederik II i 1583. Slakterne tømte blod og slakteavfall ut i bekken. 

I 1530-årene ble bodene flyttet til dagens Skindergade som derfor i en periode kom til å hete Slagterboderne. Med tiden utviklet slaktingen inne i byen seg til et sunnhetsmessig problem. I 1577 utstedte statholder Christoffer Valkendorf en forordning med forbud mot slakting innenfor vollene, og slakterne ble forvist til et øde sted utenfor Vesterport der Frihetsstøtten nå står midt på Vesterbrogade.

Ettersom tiden gikk, glemte københavnerne de gamle slakterbodene, og Kjødmangergade ble til Købmagergade (folkeetymologi). Første gang man støter på navnet Købmagergade, er rundt 1660, men først på 1800-tallet var navnet alminnelig utbredt.

På 1600-tallet forårsaket befolkningsveksten i hovedstaden betydelige problemer, og pr 2022 pågår utgravninger av 1600-talls bakgårdslatriner i gaten.

Referanser

Eksterne lenker 
  Hvordan gaden fik sit navn
 Kulturhistorisk opslagsbog

Veier i København
Enkhbatyn Badar-Uugan

Enkhbatyn Badar-Uugan (født 3. juni 1985 i Ulan Bator) er en mongolsk amatørbokser, som konkurrerer i vektklassen bantamvekt. Badar-Uugans største internasjonale resultater er en sølvmedalje fra Sommer-OL 2008 i Beijing, Kina, og en sølvmedalje fra Verdensmesterskapet i 2007 i Chicago, USA. Han representerte Mongolia under Sommer-OL 2008 der han altså tok gullet foran Yankiel Leon fra Cuba.

Eksterne lenker 
 

Mongolske boksere
Olympiske mestere for Mongolia
Medaljevinnere under Sommer-OL 2008
Deltakere for Mongolia under Sommer-OL 2008
Boksere under Sommer-OL 2008
Personer fra Ulan Bator
Fødsler i 1985
Olympiske medaljevinnere i boksing
Veaceslav Gojan

Veaceslav Gojan (født 18. mai 1983) er en moldovsk amatørbokser, som konkurrerer i vektklassen bantamvekt. Gojans største internasjonale resultater er en bronsemedalje fra Sommer-OL 2008 i Beijing, Kina, og en sølvmedale fra EM i 2002 i Perm. Han representerte Mongolia under Sommer-OL 2008 der han tok sølvet bak Zou Shiming fra Kina.

Eksterne lenker 
 

Moldovske boksere
Olympiske bronsemedaljevinnere for Moldova
Medaljevinnere under Sommer-OL 2008
Deltakere for Moldova under Sommer-OL 2008
Boksere under Sommer-OL 2008
Fødsler i 1983
Personer fra Briceni raion
Olympiske medaljevinnere i boksing